MT
L 214/64
Il-Ġurnal Uffiċjali tal-Unjoni Ewropea
31.8.2023
1.3.
Immarkar tal-komponenti tal-plastik Minn 20 ta’ Ġunju 2025, il-komponenti tal-plastik li huma itqal minn 50g għandhom jiġu mmarkati billi jiġi speċifikat it-tip ta’ polimeru bis-simboli standard xierqa jew b’termini mqassra stabbiliti bejn il-marki talpunteġġjatura “>” u “<” kif speċifikat fl-istandards disponibbli.
L-immarkar għandu jkun leġibbli.
Il-komponenti tal-plastik għandhom ikunu eżentati mir-rekwiżiti tal-immarkar diment li jiġu ssodisfati l-kundizzjonijiet li ġejjin: (i)
l-immarkar ma jkunx possibbli minħabba l-forma jew id-daqs;
(ii) l-immarkar ikun iħalli impatt fuq il-prestazzjoni jew il-funzjonalità tal-komponent tal-plastik; (iii) l-immarkar ma jkunx teknikament possibbli minħabba l-metodu tal-ifformar.
Għall-komponenti tal-plastik li ġejjin mhu meħtieġ l-ebda mmarkar: (i)
imballaġġ, tejp, tikketti u films tal-kisi li jiġġebbdu;
(ii) wiring, kejbils u konnetturi, partijiet tal-lastku u komponent ieħor li ma jkollux biżżejjed erja tas-superfiċje xierqa biex l-immarkar ikollu daqs leġibbli; (iii) assemblaġġi tal-PCB, bords tal-PMMA, komponenti ottiċi, komponenti tad-disċarġjar elettrostatiku, komponenti ta’ interferenza elettromanjetika, speakers; (iv) partijiet trasparenti fejn l-immarkar ifixkel il-funzjoni tal-parti inkwistjoni.
1.4.
Rekwiżiti tar-riċiklabbiltà Minn 20 ta’ Ġunju 2025: (1) Il-manifatturi, l-importaturi jew ir-rappreżentanti awtorizzati tagħhom għandhom, mingħajr preġudizzju għallArtikolu 15(1) tad-Direttiva 2012/19/UE tal-Parlament Ewropew u tal-Kunsill (2) jagħmlu disponibbli, fuq sit web b’aċċess bla ħlas, l-informazzjoni dwar iż-żarmar meħtieġa biex jinkiseb aċċess għal xi wieħed millkomponenti tal-prodotti msemmija fl-Anness VII, il-punt 1, tad-Direttiva 2012/19/UE.
(2) L-informazzjoni msemmija fil-punt (1) għandha tinkludi s-sekwenza tal-passi taż-żarmar, tal-għodod jew it-teknoloġiji meħtieġa biex jinkiseb aċċess għall-komponenti fil-mira.
(3) L-informazzjoni msemmija fil-punt (1) għandha tkun disponibbli għal mill-anqas 15-il sena wara t-tqegħid fis-suq tal-aħħar unità ta’ mudell tal-prodott.
2.
REKWIŻITI TA’ INFORMAZZJONI Minn 20 ta’ Ġunju 2025: (1) Il-manifatturi, l-importaturi jew ir-rappreżentanti awtorizzati għandhom jipprovdu fid-dokumentazzjoni teknika u jagħmlu disponibbli għall-pubbliku fuq siti web b’aċċess bla ħlas tal-manifattur, tal-importatur jew tarrappreżentant awtorizzat, l-informazzjoni li ġejja: (a) il-kompatibbiltà ma’ memory cards li jistgħu jitneħħew, jekk ikun hemm; (b) il-firxa indikattiva tal-piż tal-materja prima kritika u tal-materja prima rilevanti għall-ambjent li ġejjin: (i)
il-kobalt fil-batterija (firxa tal-piż: anqas minn 2g, bejn 2g u 5g, iżjed minn 5g);
(ii) it-tantalju fil-kapaċitaturi (firxa tal-piż: anqas minn 0,05g, bejn 0,05g u 0,2g, iżjed minn 0,2g); (iii) in-neodimju fil-loadspeakers, fil-muturi tal-vibrazzjoni, u f’kalamiti oħra (firxa tal-piż: anqas minn 0,05g, bejn 0,05g u 0,2g, iżjed minn 0,2g); (iv) id-deheb fil-komponenti kollha (firxa tal-piż: anqas minn 0,02g, bejn 0,02g u 0,1g, iżjed minn 0,1g).
(c) il-valur indikattiv tar-rata tar-riċiklabbiltà Rċik; (2) Id-Direttiva 2012/19/UE tal-Parlament Ewropew u tal-Kunsill tal-4 ta’ Lulju 2012 dwar skart ta’ tagħmir elettriku u elettroniku (WEEE) (ĠU L 197, 24.7.2012, p. 38).